Document ID: 31987R3544

NEUVOSTON ASETUS (ETY) N:o 3544/87,
annettu 23 päivänä marraskuuta 1987,
Euroopan talousyhteisön ja São Tomén ja Príncipen demokraattisen tasavallan hallituksen välistä, Brysselissä 1 päivänä helmikuuta 1984 allekirjoitettua, São Tomén ja Príncipen edustalla harjoitettavaa kalastusta koskevan sopimuksen muuttamista koskevan sopimuksen tekemisestä
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon Espanjan ja Portugalin liittymisasiakirjan ja erityisesti sen 155 artiklan 2 kohdan b alakohdan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
sekä katsoo, että
asetuksella (ETY) N:o 477/84(3) hyväksytyn, São Tomén ja Príncipen edustalla harjoitettavaa kalastusta koskevan sopimuksen 8 artiklan mukaisesti yhteisö ja São Tomén ja Príncipen demokraattisen tasavallan hallitus ovat neuvotelleet määrittääkseen sopimukseen sen ensimmäisen kolmen vuoden pituisen soveltamisajanjakson päättyessä tehtävät muutokset ja lisäykset,
näiden neuvottelujen tuloksena sopimus mainitun kalastussopimuksen muuttamisesta parafoitiin 27 päivänä toukokuuta 1987,
liittymisasiakirjan 155 artiklan 2 kohdan b alakohdan perusteella neuvoston on määritettävä asianmukaiset yksityiskohtaiset säännöt tapauskohtaisesti Kanariansaarten kaikkien tai joidenkin etujen huomioon ottamiseksi tehdessään päätöksiä erityisesti kolmansien maiden kanssa tehtävien kalastussopimusten osalta; olisi määritettävä kyseistä erityistapausta koskevat yksityiskohtaiset säännöt, ja
tämän sopimuksen hyväksyminen on yhteisön etujen mukaista,
ON ANTANUT TÄMÄN ASETUKSEN:
1 artikla
Hyväksytään yhteisön puolesta Euroopan talousyhteisön ja São Tomén ja Príncipen demokraattisen tasavallan hallituksen välistä, Brysselissä 1 päivänä helmikuuta 1984 allekirjoitettua, São Tomén ja Príncipen edustalla harjoitettavaa kalastusta koskevan sopimuksen muuttamista koskeva sopimus.
Sopimusteksti on tämän asetuksen liitteenä.
2 artikla
Kanariansaarten etujen huomioon ottamiseksi sopimusta sekä sen soveltamisessa tarvittavia yhteistä kalastuspolitiikkaa koskevia kalavarojen säilyttämiseen ja hoitoon liittyviä säännöksiä sovelletaan käsitteen "alkuperätuotteet" määritelmästä ja yhteisön tullialueen, Ceutan ja Melillan sekä Kanariansaarten väliseen kauppaan sovellettavista hallinnollisista yhteistyömenetelmistä 24 päivänä helmikuuta 1986 annetun neuvoston asetuksen (ETY) N:o 570/86(4) liitteessä I olevassa alaviitteessä 6 määriteltyjen edellytysten mukaisesti myös Espanjan lipun alla purjehtiviin aluksiin, jotka on merkitty pysyvästi Kanariansaarten toimivaltaisten viranomaisten paikallisrekistereihin ("registros de base").
3 artikla
Neuvoston puheenjohtajalla on oikeus nimetä asianmukaisesti valtuutetut henkilöt allekirjoittamaan sopimus yhteisöä sitovalla tavalla.
4 artikla
Tämä sopimus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä marraskuuta 1987.

Labels: 3
18
6